S-1810/2023

Mál þetta sem var þingfest og dómtekið 18. september 2023 höfðaði Lögreglustjórinn á höfuðborgarsvæðinu með ákæru, útgefinni 4. júlí á hendur ákærða, I-kk-þgf B-kk-þgf K-kk-þgf, kt. 000000- 0000, [...]; fyrir umferðarlagabrot með því að hafa, föstudaginn 12. maí 2023, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist kókaín 115 ng/ml) um Suðurlandsveg í Reykjavík, þar sem lögregla stöðvaði aksturinn.

Háttsemi þessi telst varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

I.

Ákærði mætti við þingfestingu málsins þann 18. september og játaði brot sitt án undandráttar. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi ákærða höfðu tjáð sig stuttlega um lagaatriði máls og ákvörðun viðurlaga. Af hálfu ákærða er krafist vægustu refsingar og sviptingu ökuréttar sem lög leyfa. Þá krefst verjandi hæfilegrar þóknunar sér til handa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar er réttilega heimfærð til refsiákvæða.

Ákærði er fæddur [...] og á að baki sakaferil aftur til ársins 2002 en þar af hafa eftirgreind brot áhrif við ákvörðun refsingar. Ákærði undirgekkst viðurlagaákvörðun 1. mars 2019 vegna aksturs undir áhrifum ávana- og fíkniefna ásamt öðrum fíkniefnalagabrotum og var gerð 900.000 króna sekt og sætti sviptingu ökuréttar í tvö árog sex mánuði. Með dómi Héraðsdóms Reykjaness 9. október sama ár var honum dæmdur hegningarauki og gert að sæta 6 mánaða fangelsi vegna fíkniefnalagabrots. Loks var ákærði með dómi Héraðsdóms Reykjavíkur 11. nóvember 2020 dæmdur til greiðslu 2.290.000 krónu sektar og tímabundinnar sviptingar ökuréttar í fimm ár, fyrir að hafa ekið sviptur ökurétti og jafnframt undir áhrifum ávana- og fíkniefna.

Ákærði hefur nú í þriðja sinn verið fundinn sekur um akstur undir áhrifum ávana-og fíkniefna og í annað sinn fyrir akstur sviptur ökurétti. Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin fangelsi í 30 daga. Ekki þykja efni til að skilorðsbinda refsingu ákærða. Í ljósi framangreinds og með vísan til 99 og 101. gr. umferðarlaga nr. 77/2019, errétt að svipta ákærða ökurétti ævilangt frá birtingu dóms að telja. Loks ber, samkvæmt 1. mgr. 235. gr. laga nr. 88/2008, að dæma ákærða til að greiða allan sakarkostnað, alls 295.365 krónur. Um er að ræða útlagðan sakarkostnað samkvæmt yfirliti ákæruvaldsins auk þóknun skipaðs verjanda ákærða, S-kk-ef S-kk-ef lögmanns sem þykir hæfilega ákveðin með hliðsjón af eðli og umfangi málsins 18 0.792 krónur að meðtöldum virðisaukaskatti. Af hálfu ákæruvaldsins fór K-x-x K-kk-ef ak sóknar fulltrúi með málið.

A-kvk-nf B-kvk-nf aðstoðarmaður dómara kveður upp dóm þennan.

Dómsorð:

Ákærði, I-kk-nf B-kk-nf K-kk-nf, sæti fangelsi í 30 daga.

Ákærði er sviptur ökurétti ævilangt frá dómsbirtingu.

Ákærði greiði 295.365 krónur í sakarkostnað þar með talda 180.792 krónu þóknun S-kk-ef S-kk-ef lögmanns.

A-kvk-nf B-kvk-nf